ועדת הכספים, כנסת 17, פרוטוקול מספר 604, 2007-12-05 09:20

סטס מיסז'ניקוב: תקנות מס ערך מוסף (תיקון), התשס"ח-2007.

מיכל דויטש-הנר: היו פה בשנים האחרונות דיונים בוועדה בכמה הצעות חוק פרטיות שבעצם השורה התחתונה שלהן שעלו שאלות לגבי תחולתו של חוק מס ערך מוסף והרציונל שעומד בבסיסו והיתה לנו ישיבה, לדעתי בחודש יולי, שבעקבותיה התחייב האוצר תוך 30 ימים להודיע לוועדת הכספים מה אנחנו מתכוונים לעשות.

ניסן סלומינסקי: לבטל את מס הערך המוסף?

מיכל דויטש-הנר: עוד לא.

מיכל דויטש-הנר: הלוואי שנגיע למצב הזה שאפשר.

מיכל דויטש-הנר: ב-22 באוגוסט מנהל רשות המסים שלח מכתב לוועדת הכספים שמסביר גם את הקשיים העקרוניים והיישומיים שקיימים לנו לגבי הצעות החוק הפרטיות שהונחו על שולחן הוועדה, לעניין תחולתו של חוק מס ערך מוסף.

מיכל דויטש-הנר: הוא הודיע על הקמת צוות פנימי שצריך להגיש דוח למנהל רשות המסים, עד 31 במרס, שמעיין בעקרונות של חוק מס ערך מוסף, הן ביחס לתשלומים למדינה, הן ביחס לתשלומים לעוסקים אחרים, הן ביחס להוראות ניהול פנקסים מצטבר, מזומן, איך זה משפיע על מס הכנסה.

מיכל דויטש-הנר: זה מאוד לא פשוט, אבל עם זאת הובטח במכתב הזה שיומלץ בפני שר האוצר להגדיל את מספר העוסקים שידווחו דיווח דו-חודשי, תחת דיווח חד-חודשי.

מיכל דויטש-הנר: שר האוצר קיבל את ההמלצה ומבקש מכם להגדיל את סכום המחזור שבשלו ידווח עוסק דיווח דו-חודשי תחת דיווח חד-חודשי, לסך של 800,000 שקלים במקום 650.

ניסן סלומינסקי: שבמקום פעמיים יצטרכו פעם, או הפוך?

מיכל דויטש-הנר: במקום פעם בחודש, פעם בחודשיים.

מיכל דויטש-הנר: דו-חודשי.

מיכל דויטש-הנר: הם היום נמצאים בפעם בחודש.

סטס מיסז'ניקוב: מעל לגובה מסוים של מחזור.

מיכל דויטש-הנר: הם נמצאים בפעם בחודש.

סטס מיסז'ניקוב: כמה ייצאו ממעגל של חודשי לדו-חודשי?

מיכל דויטש-הנר: כ-10,000 עוסקים.

אמנון כהן: למה לא תגדילו קצת יותר?

אמנון כהן: למה בדיוק הסכום הזה?

מיכל דויטש-הנר: יש לנו נתונים.

מיכל דויטש-הנר: להוסיף 25,000 שקלים במחזור יעלה לנו עוד 20 מיליון.

מיכל דויטש-הנר: עוד 25,000, 23 וחצי.

ניסן סלומינסקי: למה יעלה לכם?

ניסן סלומינסקי: בגלל הריבית?

מיכל דויטש-הנר: לא, אתה מאבד את הדיווח.

מיכל דויטש-הנר: הוא כבר לא מדווח חד-חודשי.

ניסן סלומינסקי: זה הריבית של החודש, הרי את הכסף הוא ישלם.

דניאל נתנאל: העוסקים האלה שהיו מדווחים פעם בחודש, עכשיו אנחנו ניתן להם פעם בחודשיים.

דניאל נתנאל: בשנתי אתה כאילו דוחה להם סביב כ-180 ימים.

דניאל נתנאל: חצי שנה אתה דוחה להם.

דניאל נתנאל: העוסקים האלה משלמים נטו, סביב החצי מיליארד שקל בשנה.

ניסן סלומינסקי: כלומר חצי מיליארד, אם אתה שם את זה בבנק, אתה מקבל...

דניאל נתנאל: בדיוק.

דניאל נתנאל: אז אנחנו אומרים שהעלות הכספית כרגע ל-800,000 היא סביב ה-16.5 מיליון שקלים שהמדינה תפסיד בגלל שהעברנו אותם לדו-חודשי.

מיכל דויטש-הנר: זה מיטיב, ואנחנו מבקשים מכם גם לזכור שיש צוות משותף, גם של הגבייה, גם של ניהול פנקסים, גם של השומה, גם של שני אגפי המסים בתוך רשות המסים המאוחדת, שעוסקים בנושא הזה.

מיכל דויטש-הנר: כלומר נכון לעכשיו אמרנו, קודם כל זה.

מיכל דויטש-הנר: נשים את זה על השולחן, נעזור כבר מ-1.1.08---

ניסן סלומינסקי: לקחתם בחשבון שכתוצאה מזה תוכלו לפטר חלק מהעובדים, כי עכשיו במקום לעבוד על כפול דוחות, הם יעבדו על חצי מהדוחות?

ניסן סלומינסקי: את זה לא הורדתם?

ניסן סלומינסקי: זה לא שווה את הריבית?

מיכל דויטש-הנר: זה ממוחשב, הכול נכנס למחשב.

ניסן סלומינסקי: לא עובדים, אז צריך לפטר שם הרבה עובדים, או להחליף אותם.

מיכל דויטש-הנר: או להפנות אותם למס הכנסה.

סטס מיסז'ניקוב: יש בעיה אצל מישהו?

ניסן סלומינסקי: לא, רק אני לא מבין איך הם שמו שמה, ולא עשו 900?

מיכל דויטש-הנר: בג"צ כבר קבע שלקבוע גבול צריך וזה סביר.

מיכל דויטש-הנר: בדקנו, בדקנו את מספר העוסקים, בדקנו מי נכנס פנימה, בדקנו מה אפשר לתת ועשינו את זה.

מיכל דויטש-הנר: זה גם הופיע במכתב ליושב ראש ועדת הכספים, מ-22 באוגוסט, הסכום הזה, והיתה מחשבה מאחורי העניין.

סטס מיסז'ניקוב: רבותיי, מי בעד אישור תקנות מס ערך מוסף (תיקון), התשס"ח-2007?

סטס מיסז'ניקוב: פה אחד.

סטס מיסז'ניקוב: אושר – פה אחד

סטס מיסז'ניקוב: תודה רבה.